വരമായി...വരട്ടാര് മല്ലപ്പള്ളി പ്രളയ ദുരന്തങ്ങള് ലഘൂകരിച്ച് ഒരു വരമായി ഒഴുകുകയാണ് വരട്ടാര്. ആലപ്പുഴ പത്തനംതിട്ട ജില്ലകളുടെ അതിരിലൂടെ മണിമലയാറിനെയും പമ്ബയെയും ബന്ധിപ്പിച്ചാണ് ഒഴുക്ക്. സാധാരണയായി മഴക്കാലത്ത് വെള്ളം കൂടുതലുള്ളപ്പോള് ആദി പമ്ബയില്നിന്ന് വരട്ടാര് വഴി മണിമലയാറ്റിലേക്കാ ണ് ജലം പ്രവഹിക്കുക. വെള്ളം കുറയുന്ന വേനല്ക്കാലത്ത് മണിമലയാറ്റില്നിന്ന് വരട്ടാറുവഴി പമ്ബയിലേക്കും ഒഴുകും. ഈ പ്രളയത്തില് ഇരുനദികളിലും ജലനിപ്പുയര്ന്നതോടെ രണ്ട് പ്രധാന നദികളെ പരസ്പരം ബന്ധിപ്പിക്കുന്ന വരട്ടാര് നദികളിലെ ജലനിരപ്പില് സന്തുലനമുണ്ടാക്കി പ്രദേശത്ത് വെള്ളപ്പൊക്കം തടയുന്നതില് നിര്ണായക പങ്കു വഹിച്ചു. ഒഴുകി നാശം വിതക്കാവുന്ന ജലപ്രവാഹത്തെ ഏറ്റുവാങ്ങിയ വരട്ടാര് ഒഴുകുന്ന വഴികളിലെ പാടശേഖരങ്ങളിലും താഴ്ന്ന സ്ഥലങ്ങളിലും ജലം തളളി പ്രളയത്തിന്റെ കരുത്തുകുറച്ചു. 12 കിലോമീറ്റര് നീളത്തില് 80 മുതല്125 മീറ്റര് വരെ വീതിയില് ഇരവിപേരൂര് പുതുക്കുളങ്ങരിയില് പമ്ബയുടെ കൈവഴിയായി തുടങ്ങി ചെങ്ങന്നൂര് ഇരമല്ലിക്കരയില് മണിമലയാറില് ചേരുന്ന വരട്ടാര് തിരുവന്വണ്ടൂര്, കുറ്റൂര് പഞ്ചായത്തുകളിലൂടെയും ചെങ്ങന്നൂര് മുനിസിപ്പാലിറ്റിയുടെ നാല് വാര്ഡുകളിലൂടെയും കടന്നുപോകുന്നു. നാല് പതിറ്റാണ്ടോളം മനുഷ്യ സ്വാര്ഥത മണ്ണിട്ടുമൂടിയ വരട്ടാര് ഒരു നിയോഗം പോലെ പുനര്ജനിച്ചത് നാടിന് വരമാവുകയാണ്. ഇരുനദികളിലെയും കുത്തൊഴുക്കിന്റെ ഒരു പങ്ക് ഏറ്റുവാങ്ങി വെള്ളപൊക്കം നിയന്ത്രിക്കാന് വരട്ടാര് പുഴ വഹിച്ച പങ്ക് ചെറുതല്ല.നദിയുടെ ആത്മാവ് തേടിയ പുഴ നടത്തവും ഹരിതകേരളം പദ്ധതിയുമാണ് പുഴക്ക് പുതുജീവനേകിയത്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ഉത്തരാഖണ്ഡ് പ്രളയം: സഞ്ചാരികള് ദുരിതത്തില് ഉത്തരാഖണ്ഡ് പ്രളയം മരണം 64 ആയി, നൈനിറ്റാലില് മാത്രം 28 പേര് മരിച്ചു ഉത്തരാഖണ്ഡ് പ്രളയം: മരണം 52 ആയി സിക്കിമിലും മണ്ണിടിച്ചില് കോട്ടാങ്ങലിന്റെ നഷ്ടക്കണക്ക് തേടി 5 റവന്യൂ സംഘങ്ങള് ഇനിയും മഴയും കാറ്റും..? ദുരന്തം ഒഴുകി മാറുന്നു...മല്ലപ്പള്ളിയില് വെള്ളം താഴ്ന്നു ഒറ്റപ്പെട്ടുപോയ കുടുംബങ്ങളെയെല്ലാം രക്ഷപ്പെടുത്തി